Държавен вестник, бр. 100, 2011 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  100
(опис), както и при въвод във владение на 
продаден държавен имот, съгласно чл. 246, 
ал. 10 ДОПК;
2. се предприемат действия във връзка с 
конфискувани, отнети или изоставени в полза 
на държавата превозни средства, както следва:
а) предоставяне на подробна информация 
относно регистрираното на територията на 
страната превозно средство, включително за 
собственика, номер на шаси (рама), дата на 
първа регистрация и наложени обезпечителни 
мерки (запори) и др.;
б) предоставяне на информация дали пре-
возното средство е обявено за общодържавно 
и/или международно издирване, включително 
и в Шенгенската информационна система и 
Автоматизираната информационна система 
на Международната организация на крими-
налната полиция „Интерпол“; 
в) обявяване за издирване на конфискувани, 
отнети или изоставени в полза на държавата 
превозни средства в случаите на чл. 52, ал. 2, 
т. 5 от Закона за Министерството на вътреш-
ните работи, когато местонахождението на 
превозното средство не е известно;
3. се предприемат действия във връзка с 
продажба на конфискувани, отнети или изо-
ставени в полза на държавата оръжия, бое-
припаси, взривни вещества и пиротехнически 
изделия (ОБВВПИ);
4. в други случаи, предвидени в закон.
(2) За предоставяне на информация по ал. 1, 
т. 2, буква „а“ се отправя писмено искане до 
СДВР/ОДМВР по регистрация на превозното 
средство, в което се посочва необходимият 
срок за получаване на данните. Съответната 
СДВР/ОДМВР предоставя подробно извле-
чение от регистъра за превозните средства 
(„Автоматизираната информационна система 
(АИС) – „КАТ – Регистрация“). В случаите, 
в които актуалната регистрация е в друга 
ОДМВР, искането се препраща до нея.
(3) За предоставяне на информацията по 
ал. 1, т. 2, буква „б“ се отправя писмено ис-
кане до дирекция „Международно оперативно 
сътрудничество“ – МВР, в което се посочва 
необходимият срок за получаване на данни-
те. Информацията се изпраща, включително 
и на посочен в искането факс, освен ако за 
изпращането є се изисква защитен канал.
(4) За оказване на съдействието по ал. 1, 
т. 1, т. 2, буква „в“ и т. 4 се отправя мотиви-
рано писмено искане. 
(5) В случаите на неотложност за оказване 
на съдействието по ал. 1 искането се отправя 
устно до съответния ръководител, като за това 
се изготвя протокол. 
(6) Органите на НАП уведомяват съответ-
ната СДВР/ОДМВР за всяко конфискувано, 
отнето или изоставено в полза на държавата 
превозно средство. Към уведомлението се 
прилагат заверено копие на влязъл в сила 
съдебен или административен акт, копия на 
налични в НАП други документи, свързани с 
превозното средство, като се посочват данни 
за отговорен служител на НАП и телефони 
за връзка с него. 
(7) След получаване на уведомлението по 
ал. 6 органите на МВР въвеждат данните от 
уведомлението в Автоматизираната информа-
ционна система „КАТ – Регистрация“.
(8) В случай на констатиране от орган на 
МВР на представени документи за регистра-
ция на превозно средство по ал. 6 – държавна 
собственост, незабавно се информира съответ-
ният орган, отправил уведомлението по ал. 6, 
освен когато документите за регистрацията са: 
1. заповед за предоставяне на превозно 
средство, издадена от министъра на финансите;
2. постановление за възлагане на превозно 
средство, издадено от орган на НАП.
(9) Съответният орган на НАП незабавно 
предприема действия в изпълнение на функ-
циите на НАП по чл. 3, ал. 1, т. 12 и 13 от 
Закона за Националната агенция за приходите 
(ЗНАП) и уведомява СДВР/ОДМВР. 
Чл. 21. В случаите, при които органите 
на МВР съхраняват конфискувани, отнети и 
изоставени в полза на държавата имущества, 
при поискване:
1. осигуряват на органите и служителите 
на НАП достъп до имуществата;
2. предоставят на органите и служителите 
на НАП намиращите се в съответната струк-
тура на МВР документи за тези имущества.
Чл. 22. (1) Приемането в Централния 
оръжеен склад на МВР (ЦОС – МВР) на кон-
фискувани, отнети и изоставени в полза на 
държавата ОБВВПИ, включително огнестрел-
ни и неогнестрелни оръжия, с влезли в сила 
актове, се извършва от материално-отговорно 
лице, определено със заповед на директора 
на дирекция „Управление на собствеността и 
социални дейности“ при МВР (ДУССД – МВР). 
(2) Дирекция „УССД“ – МВР уведомява 
НАП за приетите ОБВВПИ, като уведомле-
нието съдържа идентификационни данни за 
ОБВВПИ, съгласно § 1, т. 13 – 19 от преходни-
те и заключителните разпоредби на Закона за 
оръжията, боеприпасите, взривните вещества 
и пиротехническите изделия (ЗОБВВПИ). Към 
уведомлението се прилагат заверени копия 
на влезлия в сила акт, с който е постановено 
конфискуване и отнемане или е констати-
рано изоставяне в полза на държавата на  
ОБВВПИ, и други налични документи, свър-
зани с ОБВВПИ.
(3) Наличието на движими културни цен-
ности от ОБВВПИ по ал. 2 се установява от 
експерт при Националния исторически музей 
или друг музей със съответен тематичен обхват 
в присъствието на материалноотговорното 
лице. Експертът представя един екземпляр 
от експертното заключение на НАП и един 
екземпляр – на ДУССД – МВР.